EkBass/fiwiki-20250220-pages-articles huggingface dataset:
Puolisukeltajat

Puolisukeltajat (Anatinae) ovat sorsien (Anatidae) heimoon kuuluvia lintuja, jotka syövät ruokaa veden pohjasta pitämällä takaruumiinsa pinnalla. Puolisukeltajat etsivät yleensä ravintoa veden pohjalta matalista rantavesistä. Suurin osa puolisukeltajien ravinnosta koostuu levistä, selkärangattomista ja vesikasveista. Syvemmällä avovedessä ruokailevat puolestaan kokosukeltajat, jotka käyttävät ravinnokseen joko pieniä kaloja tai pohjaeläimiä. Ravintoa hakiessaan ne sukeltavat kokonaan veden pinnan alle. Puolisukeltajat viihtyvät rehevissä vesissä. Matalat, runsaskasvustoiset rantavedet tarjoavat ravinnon monille vesilinnuille, kahlaajille sekä runsaalle rantalinnustolle. Vesilinnuista puolisukeltajat hakevat ravintonsa matalista rantavesistä ja pintakasvillisuuden seasta. Puolisukeltajilla on yleensä leveä ”siivilänokka”, jonka läpi ne seulovat syötäviä aineksia. Kokosukeltajan ja puolisukeltajan erottaa paitsi sukellustavasta myös lentoonlähtötavasta. Kokosukeltaja juoksee pitkin veden pintaa, kun puolisukeltaja ponnahtaa lentoon suoraan vedestä. Puolisukeltajista sinisorsa talvehtii useissa Suomen kaupungeissa. Sorsista puolisukeltajiin kuuluvat myös jouhisorsa, tavi, lapasorsa, haapana, heinätavi, harmaasorsa ja ristisorsa. == Puolisukeltajan ruumiinrakenne == Jalat sijaitsevat vartalon keskiosassa, jonka takia ne pystyvät liikkumaan melko hyvin myös maalla. Puolisukeltajat ovat myös pyöreämuotoisempia kuin kokosukeltajat ja niiden nokka ei ole niin terävä. == Katso myös == *Kokosukeltaja *Kokosukeltajasorsat *Syöksysukeltaja ==Lähteet== Luokka:Sorsat
Alakylä

Alakylä on yleinen paikannimi Suomessa: * Alakylä, kylä Alajärvellä * Alakylä, kylä Haapavedellä * Alakylä, kylä Heinävedellä * Alakylä, kylä Isojoella * Alakylä, kylä Juankoskella * Alakylä, kylä Juvalla * Alakylä, kylä Kajaanissa * Alakylä, kylä Karijoella (ruots. Nederby) * Alakylä, kylä Kemijärvellä * Alakylä, kylä Kempeleessä * Alakylä, kylä Kesälahdella * Alakylä, Oulun kaupunginosa * Alakylä, kylä Kittilässä * Alakylä, kylä Konnevedellä * Alakylä, Jäppilän kylän osa Kotkassa * Alakylä, kylä ja pienalue Kouvolassa * Alakylä, kylä Laihialla * Alakylä, kaupunginosa Lappeenrannassa * Alakylä, kylä Lapualla * Alakylä, kylä Leppävirralla * Alakylä, kylä Lieksassa * Alakylä, kylä Merikarvialla (ruots. Nederby) * Alakylä, kylä Nilsiässä * Alakylä, kylä Nousiaisissa * Alakylä, kylä Polvijärvellä * Alakylä, kylä Punkaharjulla * Alakylä, kylä Puolangalla * Alakylä, Purolan kylän osa Pyhtäällä (ruots. Nerbyn) * Alakylä, kylä Pylkönmäellä * Alakylä, kylä Vpl Pyhäjärvellä luovutetulla alueella Karjalankannaksella. * Alakylä, kylä Pieksänmaalla * Alakylä, kylä Rajajoella * Alakylä, kylä Rantasalmella * Alakylä, kylä Ruokolahdella * Alakylä, kylä Ruokolahden Ahjärvellä * Alakylä, kylä Ruotsinpyhtäällä (ruots. Neriby) * Alakylä, kylä Rymättylässä * Alakylä, kaupunginosa Seinäjoella * Alakylä, kylä Suonenjoella * Alakylä, kylä Toholammilla * Alakylä, kylä Utajärvellä Oulujoen varrella * Alakylä, kylä Utajärvellä Naamanjoen varrella * Alakylä, kylä Vaalassa
Kahden regimentin oppi

Kahden regimentin oppi on Martti Lutherin aikanaan muotoilema luterilainen opetus Jumalan kahdesta hallinnasta. Luther laati kahden regimentin oppinsa Rooman kirkon vanhan kahden asteen siveellisyyden opin tilalle. Kahden regimentin opin mukaan on olemassa kaksi elämänaluetta: #Maallinen regimentti (maallinen hallinta / maallinen valtakunta, regnum civile), jossa miekalla, esivallalla ja maallisilla järjestyksillä on tehtävänsä #Hengellinen regimentti (Jumalan hengellinen hallinta / Kristuksen valtakunta, regnum Christi), jossa taistellaan Jumalan sanalla ja evankeliumilla. Koska ihminen on luonnostaan paha ja roisto, täytyy esivallan ja miekan käyttää rankaisukeinoja, ja lain saada aikaan ulkonainen järjestys. Ensimmäiseen regimenttiin kuuluu siis rankaisu ja pakko. Hengellisessä regimentissä (kirkossa / Kristuksen valtakunnassa) taas hallitsee evankeliumi ja siten sen leimaava piirre on vapaus. Molemmat regimentit ovat Jumalan säätämiä, ei vain hengellinen. Regimentit ovat erilaiset ja erilliset, mutta ne eivät ole irrallisia toisistaan. Ne ilmentävät Jumalan kahtalaista herruutta elämässä. Jumala käyttää siis maailmanhallinnassaan kumpaakin regimenttiä: maallinen on "Jumalan vasen käsi" ja hengellinen "Jumalan oikea käsi". Tässä kohden luterilainen käsitys regimenteistä poikkeaa vastaavasta reformoidusta käsityksestä, jonka mukaan Jumalan vastustaja on maallisen regimentin hallitsija. Luokka:Luterilainen teologia Luokka:Kristinuskon opit Luokka:Kristillinen yhteiskuntaopetus Luokka:Kirkko-oppi Luokka:Martti Lutherin teologia
Lepolan huvila

Lepolan huvila on Tampereen Härmälässä sijaitseva 1800-luvulla rakennettu huvila. Sen rakennutti insinööri Ossian Bergbom, vuodesta 1903 alkaen Wuorenheimo. Wuorenheimon kuoltua huvila jäi perikunnalle. Huvilan suunnitteli todennäköisesti Tampereen kaupungin ensimmäinen kaupunginarkkitehti F. L. Calonius (1876–1891). Todennäköistä on myös, että huvila siirrettiin Hatanpäänniemeltä ennen vuotta 1898, koska paikalle rakennettiin silloin Nils Idmanin asuntopalatsi Idmanin huvila. Lepolan huvila on suojeltu rakennustaiteellisin ja maisemallisin perustein. ==Yleisradioasema== Suomalaisten radiolähetysten uranuurtaja, insinööri Arvi Hauvonen, kutsuhuudoltaan 3NB, käytti huvilan suippoa tornia toisena radiolähetysasemanaan 1923. Ensimmäisellä lähetysasemalla hän oli pääasiassa vain sähköttänyt, mutta Lepolan huvilalta hän lähetti myös gramofonimusiikkia AM:llä, minkä vuoksi lähetykset voidaan katsoa yleisön viihdyttämiseksi tarkoitetuiksi yleisradiolähetyksiksi. ==Tampereen kaupungin omistuksessa== Huvila siirtyi Wuorenheimon puolison Agnes Wuorenheimon kuoltua (k. 1921) Tampereen kaupungille kaupalla vuonna 1925, ja vuodesta 1927 alkaen huvila toimi lastenkotina, johtajanaan Elli Seppälä (hänen sisarensa Aili Seppälä toimi samaan aikaan Rantaperkiössä sijaitsevan Metsolan lastenkodin johtajana). Talvisodan aikana huvila palveli sotilassairaalan toipilasosastona. Sodan jälkeen vuonna 1945 kaupunki päätti pitää huvilan lasten käytössä, ja siitä tehtiin lastentarha. Tässä tarkoituksessa se toimii heinäkuuhun 2017 saakka, jolloin sen toiminta Lepolan päiväkotina päättyy. Vuonna 2018 Tampereen kaupunki aikoo myydä huvilan. Huvilan perinteitä vaalii Härmälä-Seura. == Lähteet == *Härmälä Seura === Lähteet=== Luokka:Huvilat Luokka:Tampereen suojellut rakennukset Luokka:Suomen 1800-luvulla rakennetut rakennukset ja rakennelmat Luokka:Radiotoiminta Luokka:Härmälä
Naamanjoki

Naamanjoki on Oulujoen vesistöön kuuluva joki, jonka alkulähde on Vaalan ja Utajärven kuntien raja-alueella Hetejärvestä ja Kortejärvestä laskevien Korte- ja Heteojien yhtymäkohdassa Naamanjärvi-nimisellä suoalueella Utajärven Naamankylän Järvikylässä. Naamanjoki laskee Utosjokeen ja edelleen Oulujokeen Utajärven pohjoispuolella. Naamanjoen valuma-alueen pinta-ala on 118,03 km² ja järvisyys 2,14 %, keskivirtaaman ollessa noin 1,1 m³/s. Alun perin Naamanjoki sai alkunsa Naamanjärvestä, joka myöhemmin on kuivatettu ja on nykyisin pääosiltaan avosuota. Kalastus Naamanjoella on vähäistä, vuotuisten kokonaissaaliiden ollessa noin 1,2–1,5 tonnia vuodessa. ==Lähteet== * Ympäristölupapäätös Nro 7/06/2 Luokka:Ylä-Oulujoen alue Luokka:Utajärven joet Luokka:Vaalan joet
Neitsyt Marian kuolonuneen nukkumisen katedraali

Neitsyt Marian kuolonuneen nukkumisen katedraali tai slaavilaisittain Uspenskin katedraali (venäjän sanasta успение, uspenije) voi viitata seuraaviin Neitsyt Marian kuolonuneen nukkumiselle omistettuihin kirkkoihin: == Kreikassa == Kreikassa Neitsyt Marian kuolonuneen nukkumisen katedraali () voi viitata: * Neitsyt Marian kuolonuneen nukkumisen katedraali, katedraali Apérissa Kárpathoksella * Neitsyt Marian kuolonuneen nukkumisen katedraali, katedraali Delvinákissa * Neitsyt Marian kuolonuneen nukkumisen katedraali, katedraali Hydralla * Neitsyt Marian kuolonuneen nukkumisen katedraali, katedraali Kastoriássa * Neitsyt Marian kuolonuneen nukkumisen katedraali, katedraali Komotiníssa * Neitsyt Marian kuolonuneen nukkumisen katedraali, katedraali Mégarassa * Neitsyt Marian kuolonuneen nukkumisen katedraali, katedraali Neápolissa Kreetalla * Neitsyt Marian kuolonuneen nukkumisen katedraali, katedraali Spátassa * Neitsyt Marian kuolonuneen nukkumisen katedraali, katedraali Voúlassa * Neitsyt Marian taivaaseenottamisen katedraali, katolinen katedraali Chaniássa Kreetalla == Suomessa == * Uspenskin katedraali, katedraali Helsingissä == Ukrainassa == * Uspenskin katedraali, katedraali Harkovassa == Venäjällä == * Uspenskin katedraali, katedraali Dmitrovissa * Uspenskin katedraali, katedraali Kolomnassa * Uspenskin katedraali, katedraali Moskovassa * Uspenskin katedraali, katedraali Rjazanissa * Uspenskin katedraali, katedraali Rostov Velikissä * Uspenskin katedraali, katedraali Vladimirissa == Muita kirkkoja kuin katedraaleja == * Neitsyt Marian kuolonuneen nukkumisen kirkko, kirkko Spilián kylässä Kreetan saarella Kreikassa * Neitsyt Marian kuolonuneen nukkumisen kirkko eli Panagía Chrysospiliótissan kirkko, kirkko Ateenassa Kreikassa
Krisse

Krisse on Suomessa useista etunimistä käytetty kutsumamuoto. Se voi pohjautua esimerkiksi Kristiinaan, Kristeriin, Kristianiin tai Kristofferiin. Krisse on käytössä myös itsenäisenä nimenä. Digi- ja väestötietoviraston mukaan se on vuoteen 2020 mennessä ollut virallisena etunimenä noin 40–50 naisella ja noin 10–20 miehellä. Krissellä ei ole nimipäivää almanakassa, mutta koirien nimipäiväluettelossa Krissen nimipäivä on 13. marraskuuta. ==Kieliopillinen status== Suomen kieliopin näkökulmasta Krisse on slangisana, sillä se sisältää slangipäätteen -e. Sama pääte sisältyy esimerkiksi sellaisiin puhekielisiin ilmauksiin kuin lande ’maaseutu’, skole ’koulu’ ja Ile ’Ilkka’. ==Tunnettuja Krissejä== * Krisse Salminen (s. 1976), näyttelijä ja stand up -koomikko == Lähteet == Luokka:Etunimet
Imperial (automerkki)

Imperial on Chryslerin valmistama kalliimman hintaluokan automerkki. Sitä valmistettiin vuodesta 1955 vuoteen 1975 sekä lyhyesti uudelleen vuosina 1981–1983. Chrysler Imperial esiteltiin mallina jo vuonna 1926 ja vuonna 1955 se erotettiin omaksi merkikseen. Kuluttajat mielsivät merkin kuitenkin aina Chryslerinä. == Lähteet == * * === Viitteet === == Aiheesta muualla == Luokka:Chrysler
Minamoto no Yoritomo

Minamoto no Yoritomo (, 9. toukokuuta 1147 – 9. helmikuuta 1199) oli japanilaisen Kamakura-shōgunaatin perustaja ja ensimmäinen shōgun, joka hallitsi 1192-1199. Hän oli isänsä Minamoto no Yoshitomon puolelta sukua keisariperheelle ja aatelinen myös äitinsä puolelta. Minamoto no Yoritomo oli Minamoto-klaanin (Seiwa Genji) perillisen poika, ja kilpaili sen päämiehen asemasta setänsä ja serkkunsa kanssa. Välienselvittely Taira-klaanin kanssa, Genpei-sota, oli lähellä sisällissotaa. Se päättyi Minamoto no Yoritomon voittoon. Hän nousi samurai-luokan johtoon ja koko Japanin tosiasialliseksi hallitsijaksi 1192. Tästä alkoi japanin feodaaliaika, jota jatkui 1800-luvulle asti. Yoritomo käytti valtaa Kamakuran kaupungista käsin, sillä hän katsoi Kioton hovin hienostelevien tapojen kuluttavan samuraiden moraalia ja sotilaskuria. Lisäksi hänen valtansa perustui nimenomaan Kamakuran lähiseutujen sotaherrojen tukeen. Tästä kaupungista sai sitten koko shōgunaatti nimensä. Yoritomo oli julma hallitsija: hän vainosi Taira-klaanin jäseniä ja pyrki tuhoamaan klaanin vauvoja myöten. Genpei-sodan jälkeen Yoritomo riitaantui veljensä Minamoto no Yoshitsunen kanssa. Yoshitsune oli palvellut Yoritomoa voitokkaana kenraalina ja saavuttanut suuresti mainetta ja arvovaltaa. Yoshitsunen asetuttua keisarin puolelle Yoritomo lähetti miehensä surmaamaan veljensä. Lyhyen Koromogawan taistelun jälkeen Yoshitsune teki pakon edessä itsemurhan. Kymmenen vuotta myöhemmin Minamoto no Yoritomo kuoli itse pudottuaan hevosen selästä aamuratsastuksella ollessaan. == Lähteet == == Aiheesta muualla == Luokka:Shōgunit Luokka:Vuonna 1147 syntyneet Luokka:Vuonna 1199 kuolleet
Laanila (Inari)

Laanila on kylä valtatien 4 varrella Lapissa Inarin kunnassa. Se sijaitsee noin kolme kilometriä etelään Saariselältä ja noin 34 kilometriä etelään Ivalon taajamasta. Kylä on Laaniojan varrella, Laanipalon ja Laaniselän vaarojen välissä, noin 320 metrin korkeudella merenpinnan yläpuolella. Kylässä sijaitsee Laanihovin hotelli. Kylän talous on voimakkaasti matkailupainotteinen. ==Prospektorin kultakaivos== Laanilasta noin kilometrin verran koilliseen sijaitsee Prospektor-yhtiön vuonna 1902 rakentama kaivos, josta etsittiin kultaa. Kultaesiintymistä Saariselän alueella oli saatu viitteitä. Tätä varten aikoinaan rakennettiin tie Sodankylästä Laanilaan. Myöhemmin tietä jatkettiin aina Petsamoon saakka. Saariselän ensimmäinen rakennus oli Prospektorin konttori. Yhtiön lopetettua siellä toimintansa siitä tuli vuosikymmenien ajaksi Laanilan kestikievari, josta kerrotaan myöhemmin artikkelissa. Rakennus sijaitsi nykyisen Metsäntutkimuslaitoksen paikalla. Saksalaiset polttivat rakennuksen perääntyessään pohjoiseen Lapin sodassa vuonna 1944. Kultaa ei Prospektorin kaivoksesta koskaan löydetty. Nykyään kaivoskuilun päälle on rakennettu mökki, josta voi kurkistaa kuiluun ja kuunnella ääninauhalle taltioituja työskentelyn ääniä. Mökin pihamaalla on esillä kivikasoja ja kaivosvaunu raiteineen. ==Neuvostopartisaanien hyökkäys Laaniojalla== Jatkosodan aikana 4. heinäkuuta 1943 hyökkäsivät neuvostopartisaanit A. S. Smirnovin johdolla siviilejä kuljettaneen postilinja-auton kimppuun Laaniojan sillalla yöllä noin kello 02.45. Sillan räjäytettyään partisaanit ampuivat kuljettajan ja auton pysähdyttyä tien laitaan he jatkoivat tulitusta. Tässä hyökkäyksessä sai surmansa auton kuljettajan lisäksi kolme matkustajaa, joista yksi oli tarkastusmatkalla ollut Oulun hiippakunnan piispa Yrjö Wallinmaa. Myöhemmin samana yönä tämän osasto Bolševik Zapoljarjan partisaanit hyökkäsivät läheiseen Laanilan majataloon, jossa sai surmansa yksi ihminen rajussa tulituksessa. Paikalle avattiin levähdysalue tapauksen 50-vuotismuistotilaisuuden yhteydessä 1993. Paikalle on pystytetty opastustauluja kertomaan tästä Laaniojalla tapahtuneesta partisaanihyökkäyksestä. Viereinen puro tunnetaan nykyään nimellä Piispanoja, ja paikalle oli jo aiemmin pystytetty muistokivi. Nelostien länsipuolella puro tunnetaan edelleen Laaniojan nimellä. ==Lähteet== Luokka:Inarin kylät
Kultamuseo

Kultamuseo on yksi Suomen ammatillisesti hoidetuista erikoismuseoista. Museo toimii Pohjois-Sodankylässä Tankavaarassa naapureinaan Tankavaaran Kultakylä ja Tankavaaran entinen luontokeskus. Vuonna 1973 perustettu Kultamuseo tutkii ja tallentaa Suomen kullankaivun historiaa sekä esittelee maailman kullanhuuhdontaperinnettä. Museon omistaa ja sitä hallinnoi yksityinen Kultamuseosäätiö. Museo kuuluu valtionavun piiriin. == Näyttelyt == Kultamuseon perusnäyttelyssä on kattavasti tietoa Suomen kultahistoriasta, kullankaivusta ja kultamaiden legendoista. Kansainvälisessä näyttelyssä on esillä noin 20 eri maan ja alueen kullankaivun historiaa. Vaihtuva näyttely vaihtuu vuosittain. Kivi- ja mineraalinäyttely esittelee geologista näkökulmaa sekä Lapissa että muualla, ja ulkomuseoalueelta löytyy tunnelmallisia kullankaivajien kämppiä, koneita ja muita välineitä. Kultamuseon pihaa koristaa pronssinen, lähes kolmemetrinen vaskaajapatsas. Patsaan on lahjoittanut Lapinkullan Ystävät ry, ja se paljastettiin Kultamuseon 20-vuotisjuhlassa vuonna 1993. Patsaan on tehnyt taiteilija Ensio Seppänen, ja se on kunnianosoitus "elinkautisten" kullankaivajien työlle. == Lähteet == Luokka:Suomen museot Luokka:Sodankylän rakennukset ja rakennelmat
Konneveden Urheilijat

Konneveden Urheilijat eli KonnU on keskisuomalainen urheiluseura Konnevedeltä. Seuran toimintaan kuuluvat muun muassa jalkapallo, suunnistus ja ampumahiihto. Suuri merkitys seuran toiminnalle on Lapunmäen urheilukeskuksella, jonne on rakennettu osin EU-rahoituksen turvin Hiihtomaa. Tähän kuuluu latuverkoston lisäksi pieni mäki kumpareikkoineen. Toiminnassa halutaan panostaa lasten ja nuorten liikuntaan. Tunnetuimpia urheilijoita seurassa ovat jääkiekkoilijat Miika Lahti ja Sampo Kaleva, ampumahiihtäjät Mervi Markkanen, Terhi Häyrinen (ent. Markkanen) sekä Katja Lairio. Häyrinen edusti Suomea vuoden 1992 olympialaisissa ja Katja Lairio ensimmäisissä ampumajuoksun MM-kilpailuissa Hochfilzenissä 1997. Jalkapallolla on Konnevedellä vahvat perinteet. Parhaimmillaan KonnU on pelannut 3. divisioonassa. Viimeksi miesten joukkue nähtiin kaudella 2015, jolloin se voitti 4. divisioonan. Kaudella 2016 ei joukkuetta kuitenkaan nähty enää millään sarjatasolla. Konneveden Urheilijoilla on ollut myös salibandyjoukkue vuodesta 2011 alkaen. ==Aiheesta muualla== *Seuran kotisivut *Salibandyjoukkueen kotisivut * Jalkapallojoukkueen kotisivut Luokka:Suomalaiset urheilun yleisseurat Luokka:Konnevesi
Jonathan Glover

Jonathan Glover (s. 1941) on brittiläinen filosofi, joka on tutkinut erityisesti bioetiikkaa. Hän opiskeli Tonbridge Schoolissa ja myöhemmin Corpus Christi Collegessa Oxfordin yliopistossa. Hän on toiminut bioetiikan opettajana King’s Collegessa, Lontoossa. == Teoksia == * Responsibility (1970) * Causing Death and Saving Lives (1977) * Glover, Jonathan (toim.): Philosophy of Mind (1979) * What Sort of People Should There Be? (1984) * I: The Philosophy and Psychology of Personal Identity (1988) * The Glover Report: The Ethics of New Reproductive Technologies, raportti Euroopan komissiota varten (1989) * Utilitarianism and Its Critics (toim.) (1990) * Glover, Jonathan & Nussbaum, Martha: Women and Development: A Study of Capacities (1995) * ==Lähteet== Luokka:Brittiläiset filosofit Luokka:Vuonna 1941 syntyneet Luokka:Elävät henkilöt
Hirvinevan rautatieasema

Hirvinevan rautatieasema () on rautatieasema Pohjanmaan radalla, Hirvinevan kylässä Limingassa Pohjois-Pohjanmaalla. Alun perin liikennepaikka rakennettiin Pohjanmaan radalle junakohtaus- ja kuormauspaikaksi Limingan ja Ruukin välille, jolloin se oli epäitsenäinen liikennepaikka, joka toimi Limingan aseman alaisuudessa. Nykyisin liikennepaikka on miehittämätön ja liikenteenohjaus hoidetaan keskitetysti Oulusta. Vuonna 1943 rakennettu asemarakennus on yksityisasuntona. Henkilöjunat eivät pysähdy Hirvinevalla matkustajapalvelua varten, eikä liikennepaikalla ole kaupallista tavaraliikennettä tai lipunmyyntiä. Lähin rautatieasema, jossa henkilöjunat pysähtyvät, on Ruukin asema. ==Ratapiha== Pääraiteen lisäksi liikennepaikalla on yksi sivuraide, jota voidaan käyttää kohtaustilanteissa. Tämän lisäksi ratapihalla on kolmas raide, entinen kuormausraide, jota käytetään nykyisin ratatyökoneiden väistöraiteena. ==Lähteet== Luokka:Limingan liikenne Luokka:Pohjois-Pohjanmaan rautatieliikennepaikat
Jiří Kochta

Jiří Kochta (s. 11. lokakuuta 1946 Praha) on tšekkiläinen jääkiekkoilija ja jääkiekkovalmentaja. Hänen pelipaikkansa oli hyökkääjä. Hän saavutti Tšekkoslovakian maajoukkuessa kahdeksan arvokisamitalia. Kochta aloitti uransa Sparta Prahassa. 1979 hän siirtyi EV Landshutiin Saksan pääsarjaan. Heti seuraavalla kaudella hän voitti sarjan syöttöpörssin 81 syöttöpisteellä. Pistepörssissä hän sijoittui toiseksi seuratoverinsa Erich Kühnhacklin jälkeen 144 tehopisteellä. Kochta voitti kolmanneksi tulleen Markus Kuhlin 46 pisteellä. Seuraavalla kaudella Kochta jäi pistepörssin toiseksi pisteen erolla Dick Decloehen. Seuraavalle kaudelle Kochta siirtyi 2. Bundesliigan EHC 70 Müncheniin, joka meni kuitenkin konkurssiin kauden aikana. Kochta siirtyi samalla pelaajavalmentajaksi EC Hedos Müncheniin. Hän lopetti pelaajauransa 1986 ja siirtyi päätoimiseksi valmentajaksi. Vuonna 1987 siirtyi yhden kauden ajaksi valmentamaan EV Füssenia, jonka jälkeen hän palasi Müncheniin ja nosti joukkueen Bundesliigaan. Tämän jälkeen Kochta on valmentanut eri joukkueita Saksassa. Vuodesta 2003 hän on toiminut ESC Dresdner Eislöwenin valmentajana. Maajoukkueurallaan Kochta voitti maailmanmestaruuden Prahassa 1972 sekä saavutti viisi muuta MM-mitalia, olympiahopeaa Grenoblessa 1968 ja olympiapronssia Sapporossa 1972. Tšekkoslovakia voitti Prahassa 1972 maailmanmestaruuden ensi kertaa 23 vuoteen ja Kochta teki turnauksessa kuusi maalia: yhden ensimmäisellä sarjakierroksella Sveitsiä ja Länsi-Saksaa vastaan sekä kaksi toisella sarjakierroksella Länsi-Saksaa ja Suomea vastaan. Kochta loukkaantui ensimmäisen sarjakierroksen ottelussa Neuvostoliittoa vastaan ja oli poissa kahdesta seuraavasta ottelusta. Hän aloitti samassa ketjussa Václav Nedomanskýn ja Július Haasin kanssa, ja turnauksen jälkipuoliskolla Haasin tilalla pelasi Josef Paleček. Kochtan vuonna 1975 syntynyt tytär Marketa on Saksaa edustanut tennispelaaja. Marketa Kochta ylsi tenniksen Grand Slam -turnauksissa parhaimmillaan kolmannelle kierrokselle ja oli maailmanlistalla sijalla 45. == Lähteet == == Aiheesta muualla == * * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkovalmentajat Luokka:Vuonna 1946 syntyneet Luokka:Elävät henkilöt
Armando dos Santos

Armando dos Santos (s. 14. tammikuuta 1982 Brejões, Brasilia) on brasilialainen rattikelkkailija ja moukarinheittäjä. Santos on osallistunut maailmancupin ja Euroopancupin osakilpailuihin. Santosin oli määrä osallistua Brasilian neljän miehen rattikelkkailujoukkueessa 2006 Torinon olympialaisiin, mutta hän antoi ennen kisoja tammikuussa nandrolonia sisältäneen doping- näytteen ja joutui jäämään pois.Arbitration CAS ad hoc Division (OG Turin) 06/010 Australian Olympic Committee (AOC) v. Fédération Internationale de Bobsleigh et de Tobogganing (FIBT), award of 20 February 2006 (pdf) CAS Hänet korvasi kelkkajoukkueessa pikajuoksija, pikaviestin olympiamitalisti Claudinei da Silva. Armando dos Santos on 180 senttimetriä pitkä ja painaa 98 kilogrammaa. == Lähteet == Luokka:Brasilialaiset rattikelkkailijat Luokka:Dopingrikkomuksesta tuomitut brasilialaiset Luokka:Dopingrikkomuksesta tuomitut rattikelkkailijat Luokka:Vuonna 1982 syntyneet Luokka:Elävät henkilöt
Robel Teklemariam

Robel Zemichael Teklemariam (; s. 16. syyskuuta 1974 Addis Abeba, Etiopia) on etiopialainen amhara-heimoon kuuluva hiihtäjä ja Etiopian hiihtoliiton puheenjohtaja. Hän muutti synnyinmaastaan pois ollessaan lapsi. Teklemarian perusti monien muiden ulkomailla asuvien etiopialaisten tuella Etiopian hiihtoliiton päästäkseen edustamaan maataan 2006 Torinon olympiakisoihin. Hän osallistui kisoissa 15 kilometrin perinteisen hiihtotavan maastohiihtokilpailuun, missä sijoittui alun perin 84. sijalle, mutta nousi myöhemmin 83:nneksi, kun Martin Tauber hylättiin dopingrikkomuksen vuoksi. 2007 Sapporon MM-kisoissa Teklemariam sijoittui sprintin karsinnassa sijalle 74. jättäen taakseen viisi muuta kilpailijaa. 15 kilometrin vapaan hiihtotavan kilpailussa hänen sijoituksensa oli 105:s. Vancouverin olympialaisissa 2010 Teklemariam oli 15 km:n vapaan hiihtotavan kisassa 93:s, jättäen taakseen kaksi kilpailijaa. == Lähteet == == Aiheesta muualla == * * Teklemariamin haastattelu BBC:n sivuilla Luokka:Etiopialaiset maastohiihtäjät Luokka:Vuonna 1974 syntyneet Luokka:Elävät henkilöt
Tallinna–Narva-rata

Tallinna–Narva-rata () on Viron rataverkkoon kuuluva rataosuus. Se valmistui vuonna 1870 ja on alkuaan osa Paldiskista, Tallinnan ja Narvan kautta Pietariin johtavaa rautatietä. == Aiheesta muualla == Luokka:Viron rautatiet Luokka:Tallinnan liikenne
Ugaritin kieli

Ugaritin kieli on luoteisseemiläisiin kieliin kuuluva kuollut kieli, joka oli läheistä sukua mm. heprealle ja puunille. Se on auttanut selvittämään Raamatun Vanhan testamentin epäselvyyksiä ja on tärkeä tietolähde sen ajan uskonnosta. Ugaritin kieltä kirjoitettiin nuolenpääkirjoituksella, joka muista nuolenpääkirjoituksista poiketen oli aakkospohjainen eikä tavukirjoitusta. Vokaaleja ei kuitenkaan merkitty näkyviin, paitsi silloin, kun niiden edellä oli glottaaliklusiili. Ugaritia käytettiin noin vuosina 1400–1200 eaa. muinaisessa Ugaritin kaupungissa, joka löydettiin vuonna 1928 Ra’s Šamran alueelta Syyriasta. == Lähteet == ==Aiheesta muualla== *Annina Wallius: Nuolenpääkirjoitus antaa vinkkejä tietokoneohjelmien tekijöille, Yle Kulttuuriuutiset, 5.7.2010 Luokka:Seemiläiset kielet Luokka:Aasian kuolleet kielet
Transformer

Transformer on Lou Reedin toinen sooloalbumi, joka valmistui syksyllä 1972. Albumin sisältämien hittien myötä Reed nousi kansainväliseksi tähdeksi. Hittejä ovat "Walk on the Wild Side", "Perfect Day" ja "Satellite of Love". Transformer valittiin vuonna 2005 julkaistuun englanninkieliseen hakuteokseen 1001 Albums You Must Hear Before You Die. ==Kappalelista== ===A-puoli=== #"Vicious" - 2:55 #"Andy's Chest" - 3:17 #"Perfect Day" - 3:43 #"Hangin' Round" - 3:39 #"Walk on the Wild Side" - 4:12 ===B-puoli=== #"Make Up" - 2:58 #"Satellite of Love" - 3:40 #"Wagon Wheel" - 3:19 #"New York Telephone Conversation" - 1:31 #"I'm So Free" - 3:07 #"Goodnight Ladies" - 4:19 ==Singlet== *Walk on the Wild Side / Perfect Day (1972) *Vicious / Goodnight Ladies (1973) USA *Vicious / Satellite of Love (maaliskuu 1973) UK ==Muusikot== *Lou Reed *Klaus Voormann *John Halzey *Herbie Flowers *David Bowie *Mick Ronson *Barry DeSouza *Ritchie Dharma *John Halsey *Ronnie Ross == Lähteet == Luokka:Vuoden 1972 albumit Luokka:Lou Reedin albumit
Wa (Japani)

Wa (, ) on varhaisin tunnettu Japanista käytetty nimi eli kiinalainen kirjoitusmerkki. Luultavasti se esiintyy ensimmäisen kerran Shanhaijing- teoksessa, varmuudella kuitenkin Hanshu-kronikassa eli ”Han-dynastian kirjassa”, joka on kirjoitettu 1. vuosisadalla. Vastaavasti japanilaisiin viitattiin sanalla wajin (倭人). Sanaa käytettiin Kiinassa ja Koreassa viittaamaan Japaniin, mutta myös japanilaiset käyttivät sitä itsestään 600-luvulle saakka kommunikoidessaan kiinalaisten kanssa; tällaisesta käytöstä osoittavat esimerkiksi Wan viisi kuningasta (Wa no goō), jotka kutsuivat itseään ”Wan kuninkaiksi” (Wa no kokuō). Koreassa nimi on tavattu muun muassa goguryeolaisesta Gwanggaeton steelasta. Prinssi Shōtokun jälkeen japanilaiset alkoivat kutsua omaan maataan nimellä Nippon tai Nihon (日本), ja myös kiinalaiset ryhtyivät käyttämään tätä nimeä 700-luvulta alkaen. Sanan merkitys lienee vaihdellut: 200-luvun Sanguozhissa käytetyn termin on päätelty viittaavan erityisesti Länsi-Japaniin, Kyūshūn, Shikokun ja Chūgokun alueisiin. 400-luvun Songshussa sana lienee puolestaan viitannut Yamato- valtioon, jota se nyt alkoi merkitä, ja kirjoitusmerkkikin alettiin Japanissa lukea ”Yamato”. Wa-nimen etymologiasta ei ole varmuutta. Vanhastaan sen on selitetty esimerkiksi tulleen japanin itseen viittaavasta sanasta wa (吾) tai merkitsevän tottelevaista, alistuvaa henkilöä. Myöhemmin sen on päätelty tarkoittaneen ”kääpiötä, lyhyttä ja kumaraselkäistä ihmistä” muun muassa historiallisen sanakirjan Shuowen jiezi määritelmän perusteella. Halventavan merkityksensä vuoksi merkki korvattiin Japanissa positiivisella, harmoniaa tarkoittavalla merkillä 和, joka lausutaan samalla tavalla. == Lähteet == == Aiheesta muualla == Luokka:Japanin historia
Roberto Calderoli

Roberto Calderoli (18. huhtikuuta 1956 Bergamo) on Lega Nordia edustava Italian senaatin varapuhemies. ==Poliittisen profiilin kohotusta== 14\. helmikuuta 2006 hän ilmoitti jakavansa profeetta Muhammadia loukkaavilla kuvilla varustettuja t-paitoja pyrkiäkseen oman ilmoituksensa mukaan aitoon vuoropuheluun muslimien kanssa.http://www.verkkouutiset.fi/juttu.php?id=86637 17\. maaliskuuta 2006 11 ihmistä kuoli, kun Libyan poliisi pysäytti ampumalla väkijoukon rynnäkön Italian konsulaattiin. Väkijoukko ei Corriere della Seran mukaan hyväksynyt italialaisen ministerin Roberto Calderolin t-paitoihin painattamia profeetta Muhammadia pilkkaavia kuvia.Corriere della sera Roberto Calderoli erosi maaliskuussa 2006, ja Umberto Bossi hyväksyi eron.Italialaisministeri eroaa Libyan kuvamellakoiden seurauksena hs.fi 11\. heinäkuuta 2006 Calderoni palasi kansainvälisen huomion kohteeksi lausunnollaan "joukkue, joka koostui lombardialaisista, campanialaisista, venetialaisista ja calabrialaisista voitti joukkueen, joka uhrasi identiteettinsä menestyksen eteen käyttämällä mustia, muslimeja ja kommunisteja" Italian voitettua jalkapallon maailmanmestaruuden Ranskaa vastaan.ansa.it Tammikuussa 2019 Calderoni tuomittiin rasistisin motiivein tehdystä kunnianloukkauksesta 18 kuukaudeksi vankeuteen hänen verrattua Italian ensimmäistä tummaihoista ministeriä Cécile Kyengea orankiin.Angela Giuffrida:Senator convicted for racist remark aboy Italy firs black minister The Guardian ==Katso myös== *Muhammed-piirrosjupakan diplomatia ==Lähteet== ==Aiheesta muualla== Luokka:Italialaiset poliitikot Luokka:Pohjoisen liitto Luokka:Vuonna 1956 syntyneet Luokka:Elävät henkilöt
Mladá fronta DNES

Dnes (Mladá fronta DNES, Nuoriso TÄNÄÄN) on tšekkiläinen päivälehti, joka luetaan maan vaikutusvaltaisimpiin. Se julkaisi Jyllands-Postenin pilapiirrokset. iDNES on lehden verkkofoorumi. Lehti ilmoittaa päivittäiseksi lukijamääräkseen 1,2 miljoonaa, verkkoversio jopa hieman enemmän. Mladá fronta oli sosialismin kaudella Tšekkoslovakian sosialistisen nuorisoliiton lehti. == Aiheesta muualla == *Dnes *Jyllands-Postenin pilapiirrokset Luokka:Tšekkiläiset sanomalehdet
Wa

Wa tai WA voi tarkoittaa seuraavia: * * Länsi-Australia, postilyhenne WA, Australian osavaltio * * * Wa, kiinalaisten dynastioiden Japanista käyttämä nimi * Wa, kaupunki Ghanassa * * Kansainvälinen yleisurheiluliitto, WA (World Athletics), entinen IAAF * Washington, postilyhenne WA, Yhdysvaltain osavaltio.
Baltimora

Baltimora, oikealta nimeltään Jimmy McShane, (23. toukokuuta 1957 - 29\. maaliskuuta 1995) oli tanssija Derrystä, Pohjois-Irlannista. Hänet tunnetaan parhaiten vuoden 1985 hitistään Tarzan Boy. Kappaletta käytettiin amerikkalaisessa Gay Fuel -juoman mainoksessa. Uudelleen miksattua versiota kappaleesta käytettiin elokuvassa Teinimutanttininjakilpikonnat 3, Listerine- suuveden mainoksessa ja uudelleen vielä Wonga-pikavippien mainoksessa vuonna 2016. Todellisuudessa McShane oli vain Baltimoran tanssija ja sävellys ja laulu olivat italodisko-tuottaja Maurizio Bassin ja Naimy Hackettin käsialaa. Baltimora julkaisi kaksi albumia, Living in the Background (1985) ja Survivor in Love parin vuoden jälkeen. Ensimmäinen levy oli varustettu hitillä "Tarzan Boy". Toisella levyllä ei ollut hittejä ja se sai vain vähän huomiota Amerikassa, mutta myi kuitenkin kohtuullisesti Italiassa. Jimmy McShane kuoli 29. maaliskuuta 1995 AIDSiin. == Diskografia == === Albumit === * Living in the Background (1985) * Survivor in Love (1987) === Kokoelmat === * The World of Baltimora (2010) === Singlet === * Tarzan Boy (1985) * Woody Boogie (1985) * Living in the Backgound (1985) * Juke Box Boy (1986) * Key Key Karimba (1987) * Global Love (Linda Wesleyn kanssa) (1987) * Call Me in the Heart of the Night (1988) == Lähteet == Luokka:Italodisko-artistit Luokka:1980-luvun yhtyeet ja sooloartistit Luokka:Brittiläiset muusikot Luokka:Vuonna 1957 syntyneet Luokka:Vuonna 1995 kuolleet
Mechelin

Mechelin voi viitata johonkin seuraavista: ==Henkilöitä== *Adolf Constantin Mechelin (1862–1936), suomalainen lääkäri ja valtiopäivämies, Henrik Adolf Mechelinin poika *Cely Mechelin (1866–1950), suomalainen sokeain kirjaston johtaja ja Marttaliiton perustajia, Leo Mechelinin tytär *Emilie Mechelin (1838–1917), suomalainen oopperalaulaja, Leo Mechelinin sisko *Henrik Adolf Mechelin (1813–1899), suomalainen senaattori ja valtiopäivämies, Leo Mechelinin setä *Henrik Josef Gustaf Mechelin (1864–1920), suomalainen juristi ja virka- ja valtiopäivämies, Henrik Adolf Mechelinin poika *Leo Mechelin (1839–1914), suomalainen senaattori ja valtiomies *Oscar Johan Mechelin (1851–1900), suomalainen virka- ja valtiopäivämies, Henrik Adolf Mechelinin poika ==Muita== *Mechelin, suomalainen aatelissuku numero 252 (sammunut) *Mechelin, suomalainen aatelissuku numero 265 (sammunut) *Mechelin Company (Oy Mechelin Company Ab), vuonna 1957 perustettu yritys ==Katso myös== *Mechelinin senaatti, Leo Mechelinin johtama Suomen senaatti 1905–1908 *Mechelininkatu, katu Helsingissä, nimetty Leo Mechelinin mukaan
Konnu

Konnu tarkoittaa seuraavia asioita: * Konnu, kylä Leningradin alueen Jaaman piirin Laukaansuun kunnassa Venäjällä * Konneveden Urheilijat eli KonnU, suomalainen urheiluseura
Karismaattinen johtajuus

Karismaattinen johtajuus tai karismaattinen auktoriteetti on sosiologi Max Weberin luoma käsite, jolla tarkoitetaan johtajuutta, joka perustuu yksilön erityiselle pyhyydelle, sankaruudelle tai poikkeukselliselle luonteelle ja hänen esittämälleen tai siunaamalleen järjestykselle. Karismaattinen johtajuus on yksi kolmesta Weberin määrittelemästä johtajuuden tyypistä, jotka muut ovat perinteinen johtajuus ja rationaalis-legaalinen johtajuus. Termi on yleisessä käytössä sosiologien piirissä. Johtamisen ja organisaatioiden alalla Bassin transformationaalisen johtajuuden teorian mukaan karismaattiset johtajat inspiroivat seuraajiaan ja tarjoavat heille idealisoidun esimerkin. Steyrerin mukaan monenlaista karismaattisesta johtajuudesta voidaan tunnistaa eri muotoja: paternalistista, sankarillista, majesteetillista ja missionääristä karismaattista johtajuutta. == Katso myös == * Henkilöpalvonta == Lähteet == Luokka:Sosiologia
Icewind Dale

Icewind Dale on Black Isle Studiosin kehittämä ja Interplayn alun perin 2000 julkaisema Icewind Dale-tietokoneroolipelisarjan videopeli. Black Isle Studios kehitti ja Interplay julkaisi vuonna 2001 pelille Icewind Dale: Heart of Winter-laajennuksen. Pelin seuraaja Icewind Dale II julkaistiin vuonna 2002. Peli kertoo seikkailijaryhmästä, joka on kutsuttu pelastamaan Jäätuulen laakso pahuuden voimilta. Pelaaja ohjaa 6 sankaria, joiden taidot (aseen käyttö, varastaminen, puhuminen ym.) ja rotu laaditaan itse pelin tarjoamista vaihtoehdoista. Peli sijoittuu Forgotten Realms -maailmaan ja sen pelimekaniikka perustuu AD&D-roolipelin; 2\. painoksen sääntöihin. Peli on toteutettu Infinity Engine -pelimoottorilla, joka on tuttu useista tunnetuista tietokoneroolipeleistä, kuten Baldur's Gate & Baldur's Gate 2 ja Planescape: Torment. Icewind Dale on toimintapainotteisempi peli kuin perinteistä juonivetoista roolipeliä edustava Baldur's Gate. Pelissä on kuitenkin enemmän seikkailumaisia aineksia, kuin esimerkiksi tyypillistä hack and slash -tyyppiä edustavassa Diablossa. Peliin julkaistiin myös lisäosa, Icewind Dale: Heart of Winter (2001), jossa tuotiin peliin sääntömuutoksia D&D;:n 3. painoksesta ja uusia pelialueita. Black Isle Studios levitti myös kotisivuillaan ilmaista laajennuspakettia Heart of Winteriin, Trials of the Luremaster. Pelin kiitellyn taustamusiikin sävelsi tunnettu pelisäveltäjä Jeremy Soule. == Aiheesta muualla == * Luokka:Interplay Entertainmentin videopelit Luokka:Vuoden 2000 videopelit Luokka:Windows-pelit Luokka:Forgotten Realms -videopelit
Yūji Ide

Yūji Ide (, s. 21. tammikuuta 1975 Saitama, Saitama, Japani) on japanilainen kilpa-autoilija, joka ajoi Formula 1 -sarjassa vuonna 2006 Super Aguri -tallissa. Tallitoverina Idellä oli hänen maanmiehensä Takuma Satō. Ide menetti neljän osakilpailun jälkeen kisakuljettajan paikkansa ranskalaiselle Franck Montagnylle heikkojen ja toisinaan jopa vaarallisten ajosuoritustensa takia, joista FIA oli joutunut huomauttamaan tallia. FIA vei häneltä myös superlisenssin sen jälkeen, kun hän kolaroi Imolan osakilpailussa Christijan Albersin kanssa. Näiden tapahtumien myötä Ideä on pidetty F1-historian huonoimpana sarjassa ajaneena kuljettajana. Heikkojen ajosuoritusten ja vähäisen ajokokemuksen lisäksi Idellä oli vaikeuksia puutteellisen kielitaidon kanssa, kun hän ei pystynyt kommunikoimaan tallin henkilökunnalle ymmärrettävästi englannin kielellä. Heinäkuun alussa 2006 Yūji Iden ilmoitettiin siirtyvän ajamaan loppukaudeksi Japanin Formula Nippon -sarjaan, jossa hän sijoittui kaudella 2005 toiseksi. Iden aikomuksena oli ajaa Nippon- sarjassa DoCoMo Team Dandelion Racing -tallissa kuusi kisaa. Ide jatkoi Formula Nippon -sarjassa vuosina 2007–2008 huonolla menestyksellä. Tämän lisäksi Ide ajoi Super GT sarjassa vuosina 2008-2010. Kauden 2010 jälkeen Ide piti taukoa kilpa-autoilusta kaksi vuotta kunnes palasi Japanin Super GT sarjaan. Hän ajoi yhden kilpailun pienemmässä GT300 luokassa Bonds Racingin NISMO GT-R GT3:lla. 2014 oli jälleen välivuosi ja 2015 hän ajoi kuusi kilpailua Team Up Garage with Bandoh -tiimin Toyotalla vailla mainittavaa menestystä. Ide jatkoi Super GT -sarjassa vuoteen 2022 asti. == Formula 1 -tulokset == Kausi Talli Sijoitus Osakilpailut Pisteet Voitot Palkintopallisijat Paalupaikat Nopeimmat kierrokset 2006 Super Aguri-Honda - 4 0 0 0 0 0 Yhteensä (1 kausi) 4 0 0 0 0 0 Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 Super Aguri BHR Kesk. MAL Kesk. AUS 13 SMR Kesk. EUR ESP MON GBR CAN USA FRA GER HUN TUR ITA CHN JPN BRA 0 25. ==Lähteet== == Aiheesta muualla == *Yūji Iden kotisivu *Yuji Ide Racing Career Profile Luokka:Japanilaiset Formula 1 -kuljettajat Luokka:Vuonna 1975 syntyneet Luokka:Elävät henkilöt
Martin Hinterstocker

Martin Hinterstocker (s. 28. heinäkuuta 1954) on saksalainen entinen jääkiekkoilija ja nykyinen jääkiekkovalmentaja. Pelipaikaltaan Hinterstocker oli hyökkääjä. Hinterstocker aloitti uransa Berliner SC:ssä, jossa voitti 1974 Saksan mestaruuden. Kaudella 1978–1979 hän voitti sarjan maalikuninkuuden sekä valittiin All Star -kentälliseen. Vuonna 1982 hän siirtyi Düsseldorfer EG:hen, josta jatkoi kuitenkin 22 pelin jälkeen ECD Sauerlandiin. Kaudelle 1984–1985 Hinterstocker siirtyi SC Riessersee -joukkueeseen, jossa pelasi seuraavat neljä kautta lukuun ottamatta lyhyttä visiittiä Augsburger EV:hen. Kaudelle 1988–1989 Hinterstocker siirtyi ESV Kaufbeureniin. Seuraavan kauden hän pelasi vielä Sauerlandissa, jonka jälkeen lopetti pelaajauransa. Saksan maajoukkueeseen Hinterstocker nousi vuonna 1976, jolloin oli heti voittamassa pronssia olympialaisissa. Hän pelasi Saksan paidassa myös MM-kisoissa 1978 ja 1979 sekä olympialaisissa 1980. Hinterstocker aloitti valmentajan uransa 1992 EV Füssen -joukkueessa. 1997 hän alkoi valmentaa ESC Dorfenia. Tällä kaudella hän valmentaa ERSC Ottobrunnia. Hinterstocker on nimitetty Saksan Hockey Hall of Fameen. Hänen poikansa Benjamin ja Martin ovat myös jääkiekkoammattilaisia. == Lähteet == Luokka:Saksalaiset jääkiekkoilijat Luokka:Saksalaiset olympiamitalistit Luokka:Saksalaiset jääkiekkovalmentajat Luokka:Vuonna 1954 syntyneet Luokka:Elävät henkilöt
Dún Laoghaire

Dún Laoghaire on Irlannin kaupunki Dublinin metropolialueella Dún Laoghaire–Rathdownin hallinnollisessa kreivikunnassa. Se sijaitsee Dublinin kaakkoispuolella Irlanninmeren rannikolla. Hallinnollisesti Dún Laoghaire ei muodosta itsenäistä kaupunkia, vaan sitä hallinnoi kreivikunnan valtuusto. Alueen 11 vaalipiirin (Dún Laoghaire-East Central, -Glasthule, -Glenageary, -Monkstown Farm, -Mount Town, -Sallynoggin East, -Sallynoggin South, -Sallynoggin West, -Sandycove, -Salthill, ja -West Central) yhteenlaskettu väkiluku on 24 530 asukasta (vuonna 2011) ja pinta-ala 6,24 neliökilometriä. Dún Laoghaire on paikkakunnan iirinkielinen nimi, eikä sillä ole englanninkielistä nimeä. Ennen Irlannin itsenäisyyttä kaupungin nimi oli Kingstown. == Lähteet == == Aiheesta muualla == Luokka:Irlannin kaupungit
Dún Laoghaire–Rathdownin kreivikunta

Dún Laoghaire–Rathdownin kreivikunta () on Irlannin tasavallan hallinnollinen kreivikunta Leinsterin historiallisessa provinssissa Irlannin saaren itärannikolla. Kreivikunnassa on 217 274 asukasta (vuonna 2016) ja sen pinta- ala on 126,38 neliökilometriä. Se on osa aiempaa Dublinin kreivikuntaa ja sijaitsee aivan Dublinin kaupungin eteläpuolella. Dún Laoghaire–Rathdownin pääkaupunki on Dún Laoghaire. Muita kaupunkeja ovat muun muassa Blackrock, Booterstown, Rathfarnham, Sandycove ja Shankill. == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Shankill (Dublin)

Shankill () on Irlannin pääkaupungin Dublinin esikaupunki Dún Laoghaire–Rathdownin hallinnollisessa kreivikunnassa Dublinin keskustan kaakkoispuolella Irlanninmeren rannikolla. Shankillin kolmen vaalipiirin (Shankill-Rathmichael, Shankill-Rathsallagh ja Shankill-Shanganagh) yhteenlaskettu väkiluku on 13 937 asukasta (vuonna 2011) ja pinta-ala 18,90 neliökilometriä. Suuri osa Shankillin asukkaista on omakoti- tai rivitaloissa asuvia lapsiperheitä. Shankillista on hyvät yhteydet Dublinin keskustaan DART- junalla. Esikaupunkia ei tule sekoittaa Belfastin Shankilliksi kutsuttuun alueeseen (Shankill Road), joka on tullut tunnetuksi Pohjois-Irlannin levottomuuksien vuoksi. == Lähteet == == Aiheesta muualla == Luokka:Dublin
Shankill Road

Shankill Road tai pelkästään Shankill () on enimmäkseen keskivertoa köyhempien protestanttisten unionistien/lojalistien asuttama alue Länsi-Belfastissa, Pohjois-Irlannissa. Shankill on tunnettu levottomuuksistaan The Troublesin aikana. Shankill Road sijaitsee lähellä katolilaisten asuttamaa Falls Roadia. 1970-luvulla Shankill roadin ympäristössä toimi väkivaltainen jengi nimeltään Shankill Butchers, eli Shankillin teurastajat. == Lähteet == == Aiheesta muualla == Luokka:Belfast
Falls Road

Falls Road () tai usein pelkkä Falls, on kaupunginosa ja katu Länsi- Belfastissa, Pohjois-Irlannissa. Falls Roadin asukkaat ovat enimmäkseen keskivertoa köyhempiä katolilaisia tasavaltalaisia, ja paikka onkin tunnettu enimmäkseen The Troublesin aikaisten levottomuuksien vuoksi. Falls Road sijaitsee aivan lähellä protestanttien asuttamaa Shankill Roadia, josta se on erotettu muurilla. Luokka:Belfast
Ladislav Troják

Ladislav Troják (15. kesäkuuta 1914 Košice, Itävalta-Unkari – 8. marraskuuta 1948) oli slovakialainen jääkiekkoilija. Troják aloitti uransa ČsŠK Košicessa, jossa hän pelasi vuoteen 1934 asti, kunnes siirtyi LTC Prahan riveihin. Hän pelasi Prahassa uransa loppuun saakka. Troják oli ensimmäinen slovakialaispelaaja, joka nousi Tšekkoslovakian jääkiekkomaajoukkueeseen. Hän pelasi maajoukkueessa 75 peliä tehden niissä 37 maalia. Troják oli voittamassa maailmanmestaruutta 1947 sekä olympiahopeaa 1948. Hän kuoli lento- onnettomuudessa Englannin kanaalin yllä. Troják nimettiin Slovakian Hockey Hall of Fameen 30. marraskuuta 2002. Vuonna 2011 hänet nimettiin kansainvälisen jääkiekkoliiton kunniagalleriaan. ==Lähteet== ==Aiheesta muualla== * Trojákin esittely Slovakian Hockey Hall of Famen sivuilla Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1914 syntyneet Luokka:Vuonna 1948 kuolleet Luokka:Lento-onnettomuudessa kuolleet
Verizon Communications

Verizon Communications on yhdysvaltalainen tietoliikenneyritys, jonka pääkonttori sijaitsee New Yorkissa. Verizonilla on yli 140 miljoonaa lankapuhelinliittymää ja 203 000 työntekijää. Verizon omistaa Verizon Wireless -matkapuhelinoperaattorin. Verizon Wirelessillä on yli 51 miljoonaa asiakasta. Verizon omisti alkujaan yrityksestä 55 % ja brittiläinen Vodafone 45 %. Syyskuussa 2013 Vodafone myi osuutensa Wirelessistä Verizonille 130 miljardilla dollarilla. Tämä oli kautta aikojen kolmanneksi suurin yrityskauppa. Maailman suurin yrityskauppa tehtiin vuonna 2000, jolloin Vodafone osti saksalaisen Mannesmannin 203 miljardilla dollarilla. Toiseksi suurin on AOL:n ja Time Warnerin fuusio vuodelta 2000. Verizon Communications kuuluu Dow Jones Industrial Average -indeksiin ja se oli yhdysvaltalaisen Fortune-talouslehden julkaisemalla Fortune 500 -listalla Yhdysvaltain 15. suurin yritys vuonna 2012. Verizon lähti mukaan Internet-sisältöihin ostamalla AOL:n vuonna 2015. Vuonna 2016 se Yahoon. Näistä muodostettiin Oath Inc. -ryhmä, nykyisin Verizon Media. == Lähteet == == Aiheesta muualla == * Virallinen sivusto Luokka:Dow Jones Industrial Average Luokka:Yhdysvaltalaiset tietoliikenneyhtiöt Luokka:Yhdysvaltalaiset pörssiyhtiöt
Jaroslav Drobný

Jaroslav Drobný (12. lokakuuta 1921 Praha – 13. syyskuuta 2001 Lontoo) oli tšekkiläinen jääkiekkoilija ja tennispelaaja. Drobný oli poikkeuksellisen lahjakas urheilija, talvisin hän pelasi jääkiekkoa ja kesäisin tennistä. Hän nousi molemmissa lajeissa maailman huipulle. Jääkiekkourallaan Drobný pelasi Tšekkoslovakian maajoukkueessa ja oli voittamassa maailmanmestaruuden 1947 ja olympiahopeaa 1948. Drobný aloitti tennisuransa Wimbledonin turnauksessa 1938. 1946 hän selvisi Ranskan avointen loppuotteluun. Vuonna 1949 Drobný lopetti jääkiekon ja keskittyi tennikseen. Samana vuonna Drobný muutti Egyptiin ja sai Egyptin kansalaisuuden. Hän selvisi 1949 Wimbledonin loppuotteluun ja onnistui 1954 voittamaan turnauksen. Drobný nimitettiin tenniksen Hall of Fameen 1983. ==Saavutukset Grand Slam -turnauksissa== ===Australian avoin tennisturnaus=== * Nelinpelin loppuottelussa 1950 ===Ranskan avoin tennisturnaus=== * Kaksinpelin voitto 1951, 1952 * Kaksinpelin loppuottelussa 1946, 1948, 1950 * Nelinpelin voitto 1948 * Nelinpelin loppuottelussa 1950 * Sekanelinpelin voitto 1948 ===Wimbledonin avoin tennisturnaus=== * Kaksinpelin voitto 1954 * Kaksinpelin loppuottelussa 1949, 1952 * Nelinpelin loppuottelussa 1951 Luokka:Tšekkoslovakialaiset jääkiekkoilijat Luokka:Tšekkoslovakialaiset tennispelaajat Luokka:Tšekkoslovakialaiset olympiamitalistit Luokka:Egyptiläiset tennispelaajat Luokka:Vuonna 1921 syntyneet Luokka:Vuonna 2001 kuolleet
M83 (yhtye)

M83 on ranskalais-amerikkalainen elektronisen musiikin yhtye, jonka perustivat Nicholas Fromageau ja Anthony Gonzalez vuonna 2001. Tunnetuksi yhtyeen nosti toinen albumi Dead Cities, Red Seas & Lost Ghosts, jonka jälkeen Fromageau jätti yhtyeen. Nykyään Gonzalez tekee kappaleet yksin, vierailevia muusikoita apuna käyttäen. M83:n musiikki haki varsinkin alkuvaiheessa runsaasti vaikutteita shoegazing-tyylisuuntauksesta, jossa lauluosuudet lauletaan pehmeällä äänensävyllä vahvasti efektoidun, täyteenahdetun äänivallin päälle. Myöhemmillä levyillä on myös menty pop-kappaleiden suuntaan, vanhan tyylin pysytellessä rinnalla. Saturdays = Youth sisältää myös vahvoja 80-luvun tuotannollisia vaikutteita, Digital Shades Vol. 1 puolestaan on enemmänkin ambient-albumi. M83 on myös tehnyt remixejä muille yhtyeille ja artisteille, mm. Depeche Modelle, Placebolle, Goldfrappille ja Bloc Partylle. == Diskografia == ===Albumit=== *M83 (2001) *Dead Cities, Red Seas & Lost Ghosts (2003) *Before the Dawn Heals Us (2005) *Digital Shades Vol. 1 (2007) *Saturdays=Youth (2008) *Hurry Up, We're Dreaming (2011) *Junk (2016) *DSVII (2019) *Fantacy (2023) ===Singlet=== *Run Into Flowers (2003) *0078h (2003) *America (2004) *A Guitar And A Heart (2005) *Don't Save Us From The Flames (2005) *Teen Angst (2005) *Couleurs (2008) *Graveyard Girl (2008) *Kim & Jessie (2008) *We Own the Sky (2008) *Midnight City (2011) *Reunion (2012) *Ok Pal (2012) *Steve McQueen (2012) *Wait (2012) *Oblivion (feat. Susanne Sundfør) (2013) *Do it, Try it (2016) *Solitude (2016) *Go! (feat. Mai Lan) (2016) *Temple of Sorrow (2019) *Lune de fiel (2019) ==Galleria== Image:M83 mp3h1743.jpg|Morgan Kibby Image:M83 mp3h1831.jpg|Pierre-Marie Maulini Image:M83 mp3h1794.jpg|Anthony Gonzalez Luokka:Ranskalaiset elektronisen musiikin yhtyeet
Parvi

Parvi voi tarkoittaa ainakin seuraavia: *parvi, joidenkin eläinten kuten lintujen tai kalojen joukko, ks. lauma *parvi, ilmavoimien yksikkö * parvi, huonetilan kuten teatterin yläosassa oleva parvekemainen tila
M83

M83 voi tarkoittaa * Messierin luettelon kohdetta Messier 83 * Ranskalaista elektronisen musiikin yhtyettä M83 * Suomen armeijan käyttämää harmaata kevyttä palveluspukua, kepaa
Gylippos

Gylippos (, 400-luku eaa.) oli spartalainen sotapäällikkö peloponnesolaissodan aikana. Gylippoksen isä Kleandridas oli karkotettu Spartasta otettuaan vastaan lahjuksia Ateenalta vuonna 446 eaa. Kleandridas oli asettunut asumaan Thurioihin. Gylippoksen äiti oli ehkä helootti ja Gylippos itse laskettiin Spartassa kuuluvaksi mothakes-luokkaan, joita ei laskettu Spartan kansalaisiksi. Vuonna 414 eaa. spartalaiset valitsivat Gylippoksen johtamaan Sisiliaan lähetettävää retkikuntaa, jonka tarkoitus oli auttaa Spartan sisilialaisia liittolaisia Ateenan lähettämää armeijaa (Sisilian sotaretki) vastaan. Sisiliassa Gylippos onnistui yli odotusten ja Ateenan retkikunta tuhottiin melkein viimeiseen mieheen. Thukydideen mukaan Gylippos yritti pelastaa ateenalaisten komentajien Nikiaan ja Demostheneen hengen, mutta sisilialaiset teloittivat heidät hänen toiveistaan huolimatta. Spartaan palatessaan Gylipposta syytettiin siitä että hän oli kavaltanut suuria summia rahaa jotka hänen olisi pitänyt tuoda Spartaan. Gylippoksen tarkkaa kohtaloa ei tiedetä, Diodoros Sisilialainen väittää että hänet tuomittiin kuolemaan mutta että hän pääsi pakenemaan Spartasta. Athenaios taas kertoo että Gylippos teki itsemurhan. == Aiheesta muualla == * Gylippus - Livius.org Luokka:Antiikin kreikkalaiset sotilaat